Държавен вестник, бр. 11, 2012 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  11
НАРОДНО СЪБРАНИЕ
УКАЗ № 29
На основание чл. 98, т. 4 от Конститу­
цията на Република България
П О С Т А Н О В Я В А М :
Да се обнародва в „Държавен вестник“ 
Законът за ратифициране на Конвенцията за 
статута на лицата без гражданство, приета 
на 28 септември 1954 г. в Ню Йорк, и на 
Конвенцията за намаляване на случаите на 
лица без гражданство, приета на 30 август 
1961 г. в Ню Йорк, приет от ХLI Народно 
събрание на 25 януари 2012 г.
Издаден в София на 31 януари 2012 г.
Президент на републиката: 
Росен Плевнелиев
Подпечатан с държавния печат.
Министър на правосъдието:
Диана Ковачева
ЗАКОН
за ратифициране на Конвенцията за ста­
тута на лицата без гражданство, приета 
на 28 септември 1954 г. в Ню Йорк, и на 
Конвен­цията за намаляване на случаите на 
лица без гражданство, приета на 30 август 
1961 г. в Ню Йорк
Чл. 1. Ратифицира Конвенцията за ста­
тута на лицата без гражданство, приета на 
28 септември 1954 г. в Ню Йорк, със след­
ните резерви:
1. Резерва по чл. 7, параграф 2:
„Република България на основание чл. 38, 
параграф 1 от Конвенцията си запазва пра­
вото да не прилага разпоредбата на чл. 7, 
параграф 2.“
2. Резерва по чл. 21:
„Република България заявява, че член 21 
ще се прилага при условията и по реда, 
предвидени във вътрешното законодателство 
на Република България.“
3. Резерва по чл. 23:
„Република България заявява, че член 23 
ще се прилага при условията и по реда, 
предвидени във вътрешното законодателство 
на Република България.“
4. Резерва по чл. 24, параграф 1, буква „б“ 
и чл. 24, параграф 2:
„Република България заявява, че член 24, 
параграф 1, буква „б“ и член 24, параграф 2 
ще се прилагат при условията и по реда, 
предвидени във вътрешното законодателство 
на Република България.“
5. Резерва по чл. 24, параграф 3:
„Република България заявява, че член 24, 
параграф 3 ще се прилага само по отношение 
на споразумения, които ще бъдат сключени 
в бъдеще.“
6. Резерва по чл. 27: 
„Република България заявява, че съгласно 
чл. 27 от Конвенцията документ за само­
личност („Удостоверение за пътуване зад 
граница на лице без гражданство“) ще се 
издава на лица без гражданство, придобили 
този статут на територията на Република 
България и притежаващи разрешение за 
постоянно или дългосрочно пребиваване на 
територията на страната, в съответствие с 
вътрешното законодателство на Република 
България. След предоставяне на статут на 
лице без гражданство и в съответствие с 
вътрешното законодателство на лицето се 
предоставя право на пребиваване и му се из­
дава документ „Разрешение за пребиваване“, 
който не се явява документ за самоличност.“ 
7. Резерва по чл. 28: 
„Република България заявява, че съгласно 
чл. 28 от Конвенцията документът „Удос­
товерение за пътуване зад граница на лице 
без гражданство“, който се явява документ 
за самоличност и документ за пътуване, 
ще се издава на лица, на които Република 
България е предоставила статут на лице без 
гражданство и които са придобили постоянно 
или дългосрочно пребиваване на терито­
рията на страната. Горният документ не се 
издава на лица, придобили статут на лице 
без гражданство в друга държава, освен ако 
постоянно или дългосрочно пребивават в 
Република България и поради непреодолими 
причини, доказани по надлежния ред със 
съответни документи, не могат да подновят 
документа си за пътуване от държавата, 
която първоначално го е издала.“ 
8. Резерва по чл. 31:
„Република България заявява, че член 31 
не задължава Република България да пре­
доставя на лицата без гражданство по-благо­
приятен статут от този, който се предоставя 
на чужден­ците като цяло.“
Чл. 2. Ратифицира Конвенцията за нама­
ляване на случаите на лица без гражданство, 
приета на 30 август 1961 г. в Ню Йорк.
Заключителна разпоредба 
Параграф единствен. В Закона за бъл­
гарското гражданство (обн., ДВ, бр. 136 от 
1998 г.; изм. и доп., бр. 41 от 2001 г., бр. 54 
от 2002 г., бр. 52 и 109 от 2007 г., бр. 74 и 
82 от 2009 г. и бр. 33 от 2010 г.) в чл. 22, 
ал. 2 след думата „гражданство“ се добавя 
„и при условие че лицето не остава без 
гражданство“.
ОФИЦИАЛЕН РАЗДЕЛ